หุ้นร่วงได้อีก760รับไม่อยู่
เกาะติดข่าว ข่าวร้อน ข่าวเด่น ข่าววันนี้ ข่าวการเมือง ประเด็นการเมือง ข่าวเศรษฐกิจ ข่าวกีฬา ท่องเที่ยว บันเทิง ดูดวง สลากกินแบ่งรัฐบาล คลิปวีดีโอ ทันเหตุการณ์ทุกแง่มุม โดยทีมงานโพสต์ทูเดย์
18 ส.ค. 2554

ผลกระทบแดงยกระดับชุมนุมรวมตัวราชประสงค์ที่เดียว/มุมมองตลาดหุ้นเปลี่ยนเป็นขาลงโพสต์ทูเดย์ — ประเมินตลาดหุ้นวันที่ 16 เม.ย. ร่วงหลุด 760 จุด ผลกระทบทัพแดงยกระดับการชุมนุม หวั่นการชุมนุมยืดเยื้อ มีสิทธิหดเป้าดัชนีลง 
นายไพบูลย์ นลินทรางกูร ประธานเจ้าหน้าที่บริหาร บริษัทหลักทรัพย์ (บล.) ทิสโก้ และนายกสมาคมนักวิเคราะห์หลักทรัพย์ เปิดเผยว่า ทิศทางตลาดหุ้นวันที่ 16 เม.ย.นี้ มีแนวโน้มปรับตัวลง เนื่องจากได้รับผลกระทบจากกลุ่มแนวร่วมประชาธิปไตยต่อต้านเผด็จการแห่งชาติ (นปช.) ยกระดับการชุมนุมมากขึ้น หลังจากย้ายเวทีจากสะพานผ่านฟ้าลีลาศมารวมกันที่แยกราชประสงค์ที่เดียว ขณะที่รัฐบาลยังดูนิ่งๆ ทำให้ไม่เห็นทางออกการแก้ไขของปัญหา 
นอกจากนี้ ถ้าสถานการณ์การชุมนุมทางการเมืองยังอยู่ในภาวะอึมครึม ไม่มีทางออกที่ชัดเจน ระยะยาวทำให้นักลงทุนโดยเฉพาะต่างชาติไม่รู้จะออกแบบกลยุทธ์การลงทุนอย่างไร 
สำหรับกรณีถ้ารัฐบาลตัดสินใจยุบสภา ก็ไม่ส่งผลดีต่อตลาดหุ้นไทย เพราะไม่ได้รับอานิสงส์จากสภาพคล่องในระบบยังล้นตลาดอยู่ และเม็ดเงินต่างชาติยังคงไหลเข้ามาในภูมิภาคเอเชียต่อเนื่อง ดูได้จากที่จีดีพีไตรมาสแรกของจีนยังขยายตัวได้สูง ญี่ปุ่นก็ประกาศแน่ชัดแล้วว่าเศรษฐกิจประเทศไม่ถดถอยแน่นอน และเศรษฐกิจสหรัฐมีแนวโน้มดีขึ้น
“ธรรมชาติของตลาดหุ้น ไม่ชอบสถานการณ์ที่ไม่ชัดเจน หากการเมืองยืดเยื้อ สำนักวิจัยอาจต้องปรับลดดัชนีสิ้นปีนี้ และปรับลงอัตราการเติบโตของกำไรสุทธิ (EPS) ของบริษัทจดทะเบียนปีนี้และปีหน้า” นายไพบูลย์ กล่าว
นายสมพงษ์ ชลคดีดำรงกุล หรือ “เสี่ยปู่” นักลงทุนรายใหญ่ กล่าวว่า ภาพลงทุนระยะสั้นกลางจะเปลี่ยนไป คาดว่าต่างชาติจะขายหุ้นจากปัญหาการเมืองที่ไม่รู้จุดจบ
สำหรับการลงทุนของนายสมพงษ์ หุ้นโรงแรมที่ถืออยู่จะไม่ลดพอร์ตลงทุน แต่ชะลอการซื้อ และหากถูกมากๆ จะซื้อเพิ่ม เนื่องจากเชื่อว่าระยะกลางยาวเป็นหุ้นที่ให้ผลตอบแทนดี 
ขณะที่การยุบพรรคประชาธิปัตย์ ไม่เป็นผลดีกับตลาดหุ้น 
สำหรับดัชนีปิดวันที่ 12 เม.ย. ที่ระดับ 760 จุด ลดลง 28.76 จุด 
นายณัฐพล คำถาเครือ ผู้ช่วยผู้อำนวยการ บริษัท โกลเบล็ก โฮลดิ้ง แมนเนจเม้นท์ (GBX) กล่าวว่า แนวโน้มราคาทองคำไตรมาส 2/2553 เป็นช่วงขาลง ผลตอบแทนเฉลี่ยต่ำสุด 1.44% ต่อไตรมาส เทียบไตรมาสแรกที่ 2.91% คาดราคาทองคำเคลื่อนไหวแคบๆ ในกรอบ 1,0801,170 เหรียญสหรัฐต่อออนซ์ หรือประมาณ 16,5501.79 หมื่นบาท/บาททอง แนะนำ “ขึ้นขายลงซื้อ” 
สำหรับระยะสั้น ข่าวดีจากเทศกาลแต่งงานของชาวอินเดียในช่วงกลางเดือน เม.ย. ถึงกลางเดือน พ.ค. อาจทำให้ราคาทองคำปรับตัวเพิ่มขึ้นในระยะสั้น
ทั้งนี้ คาดการณ์ปีนี้ราคาทองคำจะพุ่งขึ้นทำสถิติสูงสุดใหม่อีกครั้ง จากปีก่อนสูงสุด 1,226 เหรียญสหรัฐต่อออนซ์ เนื่องจากแรงหนุนสำคัญ คือ ความกังวลในประเด็นอัตราเงินเฟ้อที่มีแนวโน้มพุ่งขึ้นทั่วโลก รวมถึงผลการอัดฉีดเงินเข้าสู่ระบบเศรษฐกิจอย่างมหาศาลของรัฐบาลหลายประเทศ 
สำหรับกลยุทธ์การลงทุนระยะยาว แนะนำทยอยซื้อเมื่อราคาปรับตัวลง และไปทำกำไรในช่วงที่ราคาปรับตัวเพิ่มขึ้นช่วง High Season ในไตรมาส 4 กรอบทั้งปี 1,0301,250 เหรียญสหรัฐต่อออนซ์ หรือประมาณ 1.581.92 หมื่นบาท/บาททอง